ལིས་ཁི་ཆང་གིས་གསུངས་རྒྱུར།དེང་སྐབས་འཛམ་གླིང་གི་དཔལ་འབྱོར་བསྐྱར་དར་འབྱུང་བཞིན་ཡོད་ནའང་གཏན་འཁེལ་མིན་པའི་རྒྱུ་རྐྱེན་གང་མང་ཡོད།ཕྱོགས་སོ་སོས་རྦད་ཆོད་སྒོས་ཕྱོགས་མང་རིང་ལུགས་དང་རང་མོས་ཉོ་འཚོང་ལ་སྲུང་སྐྱོབ་བྱེད་པ་དང་།ཕན་ཚུན་ལ་བརྩི་འཇོག་དང་འདྲ་མཉམ་གྱི་ལྟ་ཚུལ་འཛིན་པའི་རྩ་དོན་གཞིར་འཛིན་པ་དང་གྲོས་མོལ་བྱས་པ་བརྒྱུད་ནས་གནད་དོན་ཐག་གཅོད་དགོས།ང་ཚོས་མུ་མཐུད་དུ་ནོར་སྲིད་སྲིད་ཇུས་དང་དངུལ་ལོར་སྲིད་ཇུས་ལག་བསྟར་བྱས་ཏེ་དཔྱ་ཁྲལ་ཇེ་ཉུང་དུ་གཏོང་བ་དང་ཚོང་རར་ཞུགས་པ་དང་ཞབས་ཕྱིའི་ལས་རིགས་ཀྱི་སྒོ་འབྱེད་རྒྱ་བསྐྱེད་པར་མ་ཟད།རྒྱལ་དབང་ཁེ་ལས་དང་དམངས་གཉེར་ཁེ་ལས།ཕྱི་རྒྱལ་གྱི་ཁེ་ལས་བཅས་ཀྱིས་འདྲ་མཉམ་སྒོས་འགྲན་རྩོད་བྱེད་པ་དང་ཚང་མ་འདྲ་མཉམ་ཡིན་པའི་ཚོང་གཉེར་ཁོར་ཡུག་གསར་སྐྲུན་བྱེད་ངེས་ཡིན་ཟེར།